Help:Login notifications/hi



चिंता न करें!
नमस्ते, क्या आप यहाँ आपके खाते में किसी के लॉग-इन करने की कोशिश वाली अधिसूचना पा कर आए हैं? डरने की कोई बात नहीं है! आपका खाता सुरक्षित है।



मुझे ये अधिसूचना(एँ) क्यों मिलीं?
आपके खाते में किसी ने लॉग-इन करने की कोशिश की थी, जो विफल रहा। इस कारण आपको अधिसूचना मिली। अगर लॉग-इन करने का प्रयास किसी ऐसे डिवाइस या ब्राउज़र पर किया गया था जिसका आपने पहले कभी इस्तेमाल नहीं किया है, फिर आपको पहले विफल प्रयास के बाद अधिसूचना प्राप्त हुई होगी। अगर यह किसी ज्ञात डिवाइस या ब्राउज़र पर हुआ था, अधिसूचना आपको पाँच प्रयासों के बाद प्राप्त हुई है।

अधिसूचनाएँ LoginNotify द्वारा बनाई जाती हैं, जो 2017 में निर्मित एक सुविधा है।



मुझे क्या करना चाहिए?
आपको अपने खाते के लिए एक शक्तिशाली और अनोखा पासवर्ड रखना चाहिए। अगर आपको लगता है कि मामला इससे संबंधित नहीं है, आपको जल्द-से-जल्द अपना पासवर्ड बदलना चाहिए। लीक हुए खातों के पासवर्ड्स पर एक अनुसंधान के अनुसार इंटरनेट पर 1 करोड़ सदस्य खातों में से 17 प्रतिशत लोगों का पासवर्ड "123456" था।

इनमें से एक न बनें! हालाँकि शायद आपके पास एक शक्तिशाली पासवर्ड है, आपको अपना पासवर्ड फिर भी बदल लेना चाहिए, अगर आपको लगता है कि किसी और ने आपके खाते में घुसने की कोशिश की है।

अपने खाते के साथ एक ईमेल पता जोड़ लेना भी अच्छा होगा, अगर आप कभी अपने खाते से बाहर निकल जाते हैं और आपको वापस घुसना पड़े। अपने अपने वरीयताओं के पृष्ठ के पहले पैनल पर अपना ईमेल सेट कर सकते हैं। खाते के हाइजैकिंग से बचने के बारे में यह लेख भी पढ़ें, जिसमें इंटरनेट का इस्तेमाल करते हुए ध्यान में रखने के लिए कुछ ज़रूरी सलाह है।



यह सुविधा काम कैसे करती है?
यह एक्सटेंशन ब्राउज़र में एक HTTP कुकी रखकर ज्ञात ब्राउज़रों को याद रखती है। कुकी अपने आप 180 दिनों में समाप्त हो जाती है। अगर किसी नए ब्राउज़र से लॉग-इन करने का विफल प्रयास किया जाता है, यह एक Echo अधिसूचना बना देती है जो सदस्य को लॉग-इन के प्रयास के बारे में सूचित करती है। ज्ञात डिवाइसों को पहचानने का हमारा दूसरा तरीका है वर्तमान IP को उन IP पतों के विरुद्ध जाँचना जिनका हाल ही में इस्तेमाल किया गया है (जैसा एक अस्थायी सर्वर कैश में रखा गया हो)। कोई भी जानकारी डेटाबेस में नहीं रखी जाती है, और कोई व्यक्तिगत जानकारी सार्वजनिक नहीं बनाई जाती है, जिसमें हमलावर का IP पता/स्थान भी शामिल होता है। विकिमीडिया संस्थान के कानूनी और सुरक्षा दलों ने यह पता लगाया है कि यह हमारी गोपनीयता नीति और सुरक्षा के मानदंडों के अधीन है।

ज्ञात डिवाइसों/IP-ओं के लिए हम सदस्य को लॉग-इन के प्रयास के बारे में सूचित करने से पहले लॉग-इन के 5 प्रयास प्रदान करते हैं, क्योंकि पासवर्ड गलत लिख डालना या भूल जाना आम-सी बात है। अगर 5 या अधिक विफल प्रयास आते हैं, अधिसूचना में लिखा होगा: "" 10 प्रयासों, 15 प्रयासों आदि के बाद एक-एक अधिसूचना भेजी जाएगी।

अज्ञात डिवाइसों/IP-ओं के लिए हम हर विफल प्रयास पर सूचित करते हैं। एक्सटेंशन इन अधिसूचनाओं को बंडल कर देता है ताकि सदस्यों को बहुत ज़्यादा अधिसूचनाएँ प्राप्त न हों। उदाहरणस्वरूप, अगर किसी अज्ञात डिवाइस से 3 विफल प्रयास प्राप्त होते हैं, एक ही सूचना होगी, जिसमें लिखा होगा: ""



ध्यान देने योग्य बातें
दो तरीके हैं जिनसे सदस्य ये अधिसूचनाएँ प्राप्त कर सकते हैं - या तो वेब Echo अधिसूचनाओं से या फिर ईमेल से। डिफ़ॉल्ट से वेब और ईमेल अधिसूचनाएँ सभी के लिए सक्षम होती हैं। इसे अधिसूचनाओं की वरीयताओं में कॉन्फ़िगर किया जा सकता है।



सफल लॉग-इन्स
जब कोई सदस्य किसी अज्ञात डिवाइस या फिर IP से आपके खाते में लॉग-इन कर लेता है, यह एक्सटेंशन आपको एक ईमेल भेजता है। यह उन प्रबंधकों और दूसरे सदस्यों के काम आता है जिन्हें डर हो सकता है कि उनके अधिकारों का दुरुपयोग किया जाएगा। यह अधिसूचना डिफ़ॉल्ट से सक्षम होती है। ध्यान रखें कि वेब अधिसूचनाएँ इस सुविधा के लिए अक्षम होती हैं। ईमेल के टेक्स्ट में लिखा होगा: "" आप इसे अपनी वरीयताओं में अक्षम कर सकते हैं।



एक शक्तिशाली पासवर्ड रखें
एक शक्तिशाली पासवर्ड बनाने के बारे में काफ़ी सारी सलाह उपलब्ध है। यह रही पासवर्ड के बारे में कुछ साधारण सलाह:


 * "शक्तिशाली पासवर्ड चुनें - कम-से-कम आठ अक्षर, और जिसमें अक्षर, अंक और विराम-चिह्न हों।" (स्रोत: मेटा पर Security/Password reset)। पासवर्ड्स और सुरक्षा के बारे में अधिक जानें।
 * "एक साधारण नियम है कि कोई ऐसा पासवर्ड दैनिक इस्तेमाल के लिए काफ़ी हद तक शक्तिशाली होगा जो थोड़ा-बहुत लंबा हो, जिसमें बड़े-छोटे अक्षरों का मिश्रण और अंक हों, और जिसका अधिकांश हिस्सा शब्दकोश के शब्द या नाम या फिर व्यक्तिगत जानकारी (जन्म तिथि, बिल्ली का नाम, आदि) न हो। सिर्फ छोटे अक्षरों वाले पासवर्ड्स भी काफ़ी शक्तिशाली हो सकते हैं, मगर इन्हें बहुत ज़्यादा लंबा होना होगा।" (स्रोत: अंग्रेज़ी विकिपीडिया पर User account security)